King Crimson

**King Crimson** oli Lontoosta lähtöisin oleva brittiläinen yhtye, joka on progressiivisen rockin ensimmäisiä ja tärkeimpiä edustajia. Sen perustivat kitaristi Robert Fripp ja rumpali Michael Giles vuonna 1968. Yhtyeen kokoonpano on vaihdellut useita kertoja sen perustamisen jälkeen. Viimeisen kiertueensa yhtye teki vuonna 2021.

King Crimson teki läpimurtonsa vuonna 1969 julkaistulla esikoislevyllä *[[In the Court of the Crimson King]]*, jota toisinaan luonnehditaan ensimmäiseksi progelevyksi, vaikka esimerkiksi The Beatlesin musiikki sisälsi paljon musiikillisia kokeiluja jo aikaisemminkin. Levyn kuuluisimpiin kappaleisiin kuuluu "21st Century Schizoid Man", josta moni yhtye on tehnyt coverversion.  Albumin kappaleista myös "Epitaph" on saanut samanlaisen aseman muiden esiintyjien ohjelmistoissa.

Yhtyeen ainoa pysyvä jäsen perustamisesta lähtien on ollut Robert Fripp, vaikka hän ei luonnehdikaan itseään yhtyeen varsinaiseksi johtajaksi. Frippin tulkinnan mukaan King Crimson on ”tapa tehdä asioita”.

## Historia
### Alkuajat ja debyyttialbumi
Robert Fripp ja Michael Giles alkoivat miettiä King Crimsonin perustamista marraskuussa 1968 vähän ennen lyhytaikaisen ja huonosti menestyneen Giles, Giles and Fripp -yhtyeen hajoamista. Ensimmäisenä jäsenenä uuteen yhtyeeseen liittyi laulaja-kitaristi Greg Lake, jonka tehtäviksi vakiintuivat laulu ja basson soitto. Pian kokoonpanoon liittyivät laulujen sanoittaja Peter Sinfield ja Ian McDonald (kosketinsoittimet, mellotron, puhaltimet). Sinfield vastasi myös esiintymisten valaisutehtävistä, jotka olivat aikaansa nähden varsin tavoitteellisia.

King Crimson piti ensimmäiset harjoituksensa tammikuussa 1969. Yhtyeen ensimmäinen albumi muotoutui julkaisukuntoon myöhemmin samana vuonna. Vaikka yhtyettä pidetään Robert Frippin luotsaamana on Ian McDonaldin panos ensimmäisellä levyllä sangen merkittävä. Hän on säveltänyt levyn nimikappaleen ja hänen soittamansa koskettimet sekä puhaltimet ovat levyllä hyvin hallitsevia. Aluksi King Crimson kiersi esiintymässä ympäri Isoa-Britanniaa, ja myöhemmin kiertue eteni Yhdysvaltoihin. Yhtye esiintyi samoilla esiintymislavoilla useiden sen ajan suosittujen muusikoiden ja yhtyeiden kanssa, joita olivat muun muassa Iron Butterfly, Janis Joplin, The Rolling Stones ja Fleetwood Mac. Yhtyeen sisäiset ongelmat johtivat kuitenkin siihen, että joulukuussa 1969 Ian McDonald ja Michael Giles jättivät yhtyeen jatkaakseen soolourilla. Vuonna 1976 McDonald oli perustamassa suosittua AOR-yhtyettä Foreigneria.

### 1970-1972: Vaihtelevien kokoonpanojen kausi

Seuraavien kahden vuoden aikana King Crimsonin kokoonpano vaihteli tiheään. Aluksi yhtyeen kolme jäljelle jäänyttä jäsentä Fripp, Sinfield ja Lake yrittivät jatkaa yhteistyötä, ja maaliskuussa 1970 yhtye julkaisi singlen "Cat Food/Groon". Samoihin aikoihin alettiin työstää materiaalia seuraavaa albumia *[[In the Wake of Poseidon]]* varten. Uutena jäsenenä yhtyeeseen liittyi Mel Collins (saksofoni ja huilu). Lisäksi Giles, Giles and Fripp -yhtyessä soittanut basisti Peter Giles esiintyi useilla levyn raidoilla. Greg Lake lähti King Crimsonista liittyäkseen Emerson, Lake & Palmer -yhtyeeseen. Niinpä King Crimsonilla ei ollut vakituista laulajaa ennen Gordon Haskelliä (laulu ja basso), joka liittyi yhtyeeseen kolmatta albumia (*[[Lizard]]*) valmisteltaessa. Rumpalina tuolla levyllä toimi Andy McCullogh, ja Yes-yhtyeen Jon Anderson lauloi yhdellä levyn kappaleella. Hiukan ennen *Lizard*-albumin julkaisua Haskell ja McCullogh kuitenkin erosivat yhtyeestä, jolloin King Crimsonista puuttuivat taas sekä laulaja, basisti että rumpali.

Fripp ryhtyi järjestämään koe-esiintymisiä saadakseen uudet muusikot eronneiden tilalle. Rumpaliksi valittiin Ian Wallace ja laulajaksi Boz Burrell. Kuunneltuaan yli kahdenkymmenen basistin koe-esiintymisiä Fripp päätti ryhtyä opettamaan Boz Burrellille, kuinka bassokitaraa soitetaan. King Crimsonin neljäs albumi *[[Islands (King Crimsonin albumi)|Islands]]* julkaistiin pitkän kiertueen aikana vuonna 1971. Saman vuoden lopulla King Crimsonin ja sen pitkäaikaisen sanoittajan Peter Sinfieldin tiet erosivat. Yhtyeen muut jäsenet lähtivät kuitenkin kiertueelle, jonka jälkeen jäljelle jääneet jäsenet olivat päättäneet hajottaa yhtyeen jälleen kerran. Myöhemmin Fripp koosti sen aikaisen yhtyeen live-äänityksiä *Earthbound*-levylle.

### 1972-1974: John Wettonin kausi: Larks' Tongues in Aspic, Starless and Bible Black ja Red
Pian *Earthbound*-kiertueen jälkeen Fripp alkoi jälleen kerran etsiä uusia jäseniä yhtyeeseensä. Ensimmäinen uusi jäsen oli Jamie Muir, improvisointia harrastava lyömäsoittaja, jota Fripp oli harkinnut jäseneksi jo jonkin aikaa. Seuraava uusi jäsen oli Frippin yliopistoajoiltaan tuntema vokalisti ja basisti John Wetton, joka oli aiemmin soittanut Family-yhtyeessä. Fripp oli harkinnut Wettonin värväämistä jo edelliseen kokoonpanoon, mutta suunnitelma ei toteutunut. Tilaisuus liittymiseen oli nyt otollinen, koska yhtyeen kokoonpanoa oltiin muokkaamassa perusteellisesti.

Seuraavana yhtyeeseen liittyi rumpali Bill Bruford, joka päätti jättää taakseen kaupallisesti menestyvän Yes-yhtyeen ja liittyi mieluummin kohtalaisen epävakaaseen ja ennalta arvaamattomaan King Crimsoniin omien taiteellisten pyrkimystensä vuoksi. King Crimson tarjosi hänelle paremmat mahdollisuudet musiikillisiin kokeiluihin, minkä lisäksi Bruford oli hyvin kiinnostunut yhteistyöstä Jamie Muirin kanssa. Lopuksi mukaan valittiin viulisti ja kosketinsoittaja David Cross, jonka panoksen toivottiin täydentävän yhtyeen musiikillista ilmaisua. Yhteiset harjoitukset aloitettiin loppuvuodesta 1972, ja uusi albumi *[[Larks’ Tongues in Aspic]]* julkaistiin alkuvuodesta 1973. Loppuvuoden yhtye kiersi konsertoimassa Britanniassa, Euroopassa ja Yhdysvalloissa.

King Crimsonin musiikki muistutti tuona ajanjaksona läheisesti heavy metalia, joka kehittyi pääasiassa Yhdysvalloissa ja Britanniassa. Tästä osoituksena olivat Frippin aggressiivinen ja kovaääninen kitarointi, Brufordin voimakas rumputyöskentely yhdistettynä Wettonin usein raskaaseen säröllä varustettuun bassonsoittoon.

Muir jätti yhtyeen vuoden 1973 alkupuolella. Todellinen syy hänen eroonsa kävi ilmi vasta vuosien jälkeen. Yhtyeen muut jäsenet jatkoivat kiertuetta ja ryhtyivät samalla kokoamaan uutta materiaalia tulevaa *Starless and Bible Black* -levyä varten. Levy saatiin valmiiksi alkuvuodesta 1974. Pääosa levyn materiaalista nauhoitettiin vuoden 1973 kiertueen konserteissa. Yleisön äänet editoitiin kuitenkin pois. Levyn kappaleista vain kaksi, "The Great Deceiver" ja "Lament", on nauhoitettu kokonaan studioissa. Lisäksi osa kappaleesta "The Night Watch" on äänitetty studiossa. Näin ollen *Starless and Bible Black* -levyllä korostuu King Crimsonin live-esiintyminen, vaikkei sitä mainita levyn kansiteksteissä. Frippin mielestä äänityksissä ei koskaan tavoitettu kyllin hyvin live-esitysten todellista tunnetta ja energiaa. Seuraava konserttimateriaaliin pohjautuva levy, *USA*, nauhoitettiin pian *Starless and Bible Black* -levyn jälkeen, mutta se julkaistiin vasta vuonna 1975.

Viulisti David Crossin asema yhtyeen riveissä alkoi vähitellen käydä hankalaksi. Hänen viulunsoitollaan oli ollut merkittävä osa kokoonpanon alkuvaiheessa. King Crimsonin musiikki alkoi kuitenkin kehittyä yhä kovaäänisemmäksi, jolloin Crossista tuntui, että hänen viulunsoittonsa jäi muun musiikin jalkoihin. Vähitellen hänen musiikillinen panoksensa rajoittui kosketinsoittajan osaan, mistä syystä hän lopulta jätti yhtyeen. Jäljelle jäänyt trio ryhtyi äänittämään seuraavaa studioalbumia *Red*.

*Red*-albumilla King Crimsonissa vierailivat muun muassa Robin Miller (oboe), Marc Charig (kornetti) ja King Crimsonin entinen jäsen Mel Collins (sopraanosaksofoni). Cross on edelleen mukana kappaleella "Providence", joka nauhoitettiin Rhode Islandilla sijaitsevalla samannimisellä paikkakunnalla. King Crimsonin alkuperäisjäsen Ian McDonald osallistui myös levyn tekoon soittamalla alttosaksofonia, tosin vain sessiomuusikkona. Suunnitelmissa oli myös hänen paluunsa täysjäseneksi, mutta aie ei toteutunut. Näihin aikoihin Frippin mielenkiinto suuntautui yhä enenevässä määrin mystikko G. I. Gurdjieffin kirjoituksiin. Fripp jopa puhui siitä, että McDonald voisi korvata hänet itsensä yhtyeessä. Jo toisen kerran yhtyeen historiassa Fripp harkitsi yhtyeestä eroamista toivoen, että se kuitenkin jatkaisi edelleen toimintaansa.

*Redin* aikainen kokoonpano ei tehnyt kiertuetta. Kaksi kuukautta ennen *Redin* julkaisua Fripp ilmoitti yllättäen, että King Crimson oli "lakannut pysyvästi olemasta". Näytti siltä, että King Crimson oli tämän albumin myötä tullut tiensä päähän. Niin ei kuitenkaan käynyt, vaan kyseessä oli vain yhden aikakauden päätös.

### 1981-1984: Rock-gamelanin kausi: Discipline, Beat ja Three of a Perfect Pair

Alkuvuodesta 1981 Fripp ja Bruford alkoivat harkita uutta yhtyettä, jonka nimi tulisi olemaan *Discipline*. Kaksikko etsi jonkin aikaa tuloksetta basistia, kunnes paikalle saapui Tony Levin, joka oli tunnettu sessiomuusikko ja tehnyt yhteistyötä muun muassa John Lennonin, Yoko Onon ja Peter Gabrielin kanssa. Levin oli itse asiassa yksi Frippin alkuperäisistä basistiehdokkaista, mutta Fripp ei tiennyt Levinin olevan tuolloin käytettävissä.

Samoihin aikoihin Fripp otti yhteyttä kitaristi Adrian Belew'hun, joka oli tuolloin kiertueella Talking Heads -yhtyeen kanssa. Aiemmin Belew oli soittanut muun muassa Frank Zappan ja David Bowien yhtyeissä. Fripp ei ollut aiemmin soittanut toisen kitaristin kanssa samassa yhtyeessä, joten päätös etsiä toista kitaristia kokoonpanoa varten antoi viitteitä siitä, että Fripp pyrki luomaan uudelle yhtyeelle soundin, joka olisi täysin erilainen kuin King Crimsonissa oli aiemmin totuttu. Belew oli tästä hyvin imarreltu, ja hän päätti liittyä uuteen yhtyeeseen heti Talking Headsin kiertueen päätyttyä.

Kokoonpanon harjoitusten ja alustavien äänitysten aikoihin vuonna 1981 Frippistä alkoi kuitenkin tuntua siltä, että yhtye oli itse asiassa King Crimson, vaikka hän oli alun perin päättänyt kutsua yhtyettä nimellä Discipline. Yhtyeen muut jäsenet olivat samaa mieltä kuin Fripp, ja niin King Crimson oli syntynyt uudelleen. Kokoonpano julkaisi kolme albumia: *Discipline*, *Beat* ja *Three of a Perfect Pair*. Belew vastasi lauluosuuksista ja pääosin myös sanoituksista. Näin ollen Adrian Belew oli ensimmäinen King Crimsonin laulaja, joka ulkopuolisen sanoittajan sijasta teki sanoitukset itse.

Sen hetkisen King Crimsonin musiikki muistutti niin sanottua musiikin uutta aaltoa. Tämä lienee seurausta Belew'n työskentelystä Talking Headsissä. Kyseistä yhtyettä luonnehditaan usein tämän musiikillisen suuntauksen alullepanijaksi. Frippin aikeena oli luoda soundi, jota voisi luonnehtia rock-gamelaniksi. Erityispiirteenä olisi kahden kitaran välinen polyrytminen vuoropuhelu sekä hienovarainen polyrytmiikka muutenkin.

*Three of a Perfect Pair* -levyn jälkeen King Crimson hajosi jälleen useiksi vuosiksi. Tuolloin Fripp vietti paljon aikaa lakituvassa kiistellen levy-yhtiönsä kanssa muun muassa oman tuotantonsa tekijänoikeuksista. Oikeuskiistojen seurauksena Fripp lopulta perusti oman levy-yhtiön, Discipline Global Mobilen, jonka kautta King Crimsonin tulevat levyt julkaistiin. Lisäksi yhtiö on julkaissut monien muiden artistien tuotantoa. King Crimsonin pitkän hiljaiselon aikana Fripp myös keskittyi kitaransoiton opetukseen ja toimi muissa erilaisissa musiikillisissa sivuprojekteissa.

### 1994-1999: Tupla-trio, THRAK ja ProjeKctit
Vuonna 1991 Fripp pyysi Japan-yhtyeen entistä vokalistia David Sylviania King Crimsonin seuraavaan kokoonpanoon, johon olisi kuulunut myös Frippin Guitar Craft -projektin oppilaisiin kuulunut Chapman Stickiä soittava Trey Gunn. Sylvian kieltäytyi tarjouksesta, mutta nämä kolme muusikkoa kuitenkin sävelsivät uutta materiaalia ja kävivät yhteisellä kiertueella vuonna 1992. Kun trio meni studioon äänittämään, mukaan tuli Peter Gabrielin entinen rumpali Jerry Marotta. Nauhoituksien tuloksena julkaistiin heinäkuussa 1993 hyvin kingcrimsonmainen CD nimeltä *The First Day*. *[[Rolling Stone]]* -lehdelle antamassaan haastattelussa Fripp otti ensimmäistä kertaa julkisesti esille King Crimsonin tulevan kokoonpanon, johon kuuluisivat Fripp, Belew, Levin, Gunn ja Marotta. Fripp, Gunn ja Marotta olivat jo alkuvuodesta 1993 kokoontuneet kehittelemään uusia musiikillisia ideoita. Näiden sessioiden luomuksia olivat tulevan King Crimsonin raidat "Vrooom" ja "One Time".

Syksyllä 1993 Sylvian ja Fripp lähtivät kiertueelle promotoimaan *The First Day* -levyään. Vaikka Marottalla oli samoihin aikoihin muita sessiorumpalin tehtäviä, hänen oletettiin olevan mukana King Crimsonin uuden kokoonpanon riveissä tammikuussa 1994. Hänen nimensä oli jopa kirjoitettu elokuussa 1993 painettuun Sylvian-Fripp -kiertueen viralliseen oppaaseen. Marottaa paikkaamaan valittiin Mr. Mister -yhtyeen entinen rumpali Pat Mastelotto, joka sai paikan, vaikka ehdokkaiden joukossa oli King Crimsonin alkuperäinen rumpali Michael Giles. Tämän jälkeen Sylvian-Fripp- kokoonpano lähti kiertueelle loppuvuoden ajaksi. Näihin aikoihin Marotta kuitenkin ilmoitti Tony Levinille, ettei hän ollutkaan halukas liittymään uuteen King Crimsoniin, koska hän oli saanut hyviä sessiomuusikon tarjouksia sekä tuotantotehtäviä. Levin ja Belew suostuttelivat Frippiä pyytämään Brufordia mukaan, mutta Fripp ja Gunn olivat jo päättäneet valita lahjakkaan Mastelotton. Loppujen lopuksi molemmat rumpalit liittyivät yhtyeen riveihin.

Fripp kertoi, että hän sai alustavan idean "tupla-trion" muodostamisesta syksyllä 1992, mutta arviot siitä, milloin siihen johtavat tapahtumat lähtivät varsinaisesti liikkeelle, eivät ole tarkkoja. King Crimsonin tupla-trion muodostaminen ei ollut tarkoin harkittu siirto, vaan pikemminkin kompromissi. Bruford otettiin mukaan kahden vanhemman jäsenen toiveesta. Lisäksi Brufordin läsnäolon toivottiin herättävän yleisön mielenkiinnon King Crimsonia kohtaan. Monien fanien mielestä yhtye ei voinut olla King Crimson ilman Brufordia. Kun Marottan liittymisestä ensimmäisen kerran ilmoitettiin julkisesti, asiaan suhtauduttiin nyreästi. Mastelotto olisi todennäköisesti kohdannut samanlaisen vastaanoton, ellei Brufordia olisi päätetty ottaa mukaan entisen yhtyeensä riveihin. 1980-luvulla lehdistössä nähtiin usein Frippin ja Brufordin haastatteluissa tiukkasävyistä ajatustenvaihtoa. Vaikka Bruford ja Fripp eivät tulleet hyvin toimeen keskenään, otettiin Bruford silti mukaan viime hetkellä kompromissina.

Kuusihenkinen King Crimson muodostettiin vuonna 1994. Tämä tupla-trioksi ristitty kokoonpano julkaisi joitakin albumeita 1990-luvun puolivälissä: *Vroom* (1994), *Thrak* (1995) ja *[[THRaKaTTaK]]* (1996). Jälkeenpäin on julkaistu myös live-tallenteita. Uuden King Crimsonin musiikillinen tyyli oli sekoitus Discipline-levyn aikakauden kahden kitaran vuoropuhelua ja vuonna 1974 julkaistun *Red*-levyn kaltaista heavy metaliin nojaavaa soundia. Bändin konserttiesiintymiset sisälsivät hyvin kokeellista musiikkia, joka saattoi paikoin olla suorastaan kakofonista. Harjoittelu ja esiintyminen tällä kuuden hengen kokoonpanolla oli kuitenkin kallista, mikä ei lopulta ollut enää taloudellisesti kannattavaa, varsinkin kun yhtyeen jäsenet asuivat vakituisesti sekä Yhdysvalloissa että Isossa-Britanniassa.

1990-luvun loppupuolella Frippin levy-yhtiö Discipline Global Mobilen (DGM) julkaisi erilaisia yhtyeen sivuprojekteja, joita kutsuttiin nimillä *ProjeKcts One*, *Two*, *Three* and *Four*. Jokainen näistä neljästä kokoonpanosta koostui kolmesta tai neljästä varsinaisen sekstetin muusikoista, ja luonnollisesti Fripp oli kaikissa näistä mukana. Fripp kutsui näitä tätä projekteja King Crimsonin “fraKctaaleiksi”. Nämä fraKctaalit julkaisivat useita eri levytyksiä, joista jokaista yhdisti improvisoitu musiikki. Kokoonpanojen yksi tarkoitus oli etsiä musiikillista suuntaa tulevalle King Crimson -albumille.

Bill Bruford soitti rumpuja ProjeKct One:ssa, mutta jättäytyi siitä ja muusta King Crimsonin toiminnasta pois loppuvuodesta 1997. Myös basisti Tony Levin jätti yhtyeen toistaiseksi vedoten muihin työtarjouksiin. 

Vuonna 1998 DGM perusti faneille kohdistetun palvelun nimeltä *King Crimson Collector’s Club* (KCCC), joka julkaisi joka toinen kuukausi konserttiesityksiä yhtyeen uran eri vaiheilta. Julkaisut saattoivat olla sekä virallisia äänityksiä että epävirallisia bootlegejä.

### 2000-2003: Tupla-duo, The ConstruKction of Light ja The Power to Believe
Jäljelle jääneet neljä jäsentä Fripp, Belew, Gunn ja Mastelotto aloittivat työstämään seuraavaa King Crimson -albumia ProjeKcteissa saatujen ideoiden pohjalta. Fripp kutsui tätä nelihenkistä ryhmää tupla-duoksi.

Adrian Belewn kotistudiolla Nashvillessä äänitetty The ConstruKction of Light julkaistiin vuonna 2000. Albumin äänimaailma on hyvin raskas ja teollinen johtuen mm. Mastelotton käyttämistä sähkörummuista, joita hän soitti Frippin vaatimuksesta. Albumin kappaleista osa on jatko-osia aiempiin Crimson-klassikoihin: *FraKctured* muistuttaa monimutkaisine kitarakuvioineen vuoden 1974 Fracture-kappaletta, ja *Larks' Tongues in Aspic Part 4* jatkaa vuonna 1973 aloitettua laulusarjaa.

Albumi sai kriittiset arviot. Yhtye itsekään Fripp mukaan lukien ei ollut tyytyväinen lopputulokseen. Albumin materiaalia ei soitettu konserteissa ennen studioon menemistä, ja itse albumi äänitettiin liian nopealla aikataululla. Etenkin Mastelotto oli tyytymätön soittamiinsa rumpuosuuksiin. Albumista julkaistiin vuonna 2019 rumpujen osalta uudelleenäänitetty versio ReconstruKction of Light.

Yhtye äänitti yhtä aikaa albumin kanssa ProjeKct X -nimisellä kokoonpanolla Heaven and Earth -nimisen albumin, joka sisälsi improvisoitua musiikkia aiempien ProjeKctien tapaan. Albumin nimikappale sisällytettiin myös The ConstruKction of Lightille. 

King Crimson konsertoi vuosituhannen vaihteessa aktiivisesti. Vuoden 2000 Euroopan kiertueelta julkaistiin 3CD:n livealbumi Heavy ConstruKction. Albumin kolmas levy on kooste kiertueella esitetyistä improvisoiduista kappaleista.

Vuonna 2001 yhtye julkaisi live-EP:n Level Five, joka äänitettiin yhteiskiertueella Tool-yhtyeen kanssa. Seuraavana vuonna julkaistin  *Happy with What You Have to Be Happy With -*niminen studio-EP, joka Level Five-EP:n tapaan sisälsi maistiaisia tulevalta kokopitkältä albumilta.

Yhtyeen toistaiseksi viimeinen studioalbumi The Power to Believe julkaistiin vuonna 2003. Fripp kutsui albumia "kolmen vuoden crimsonisaation lopputulokseksi". Albumi jatkaa The ConstruKction of Lightilta esiteltyä musiikillisesti raskasta linjaa. 

King Crimson esiintyi ainoan kerran Suomessa 8. kesäkuuta 2003 Finlandia-talossa.. Kiertueen jälkeen warr-kitaristi ja basisti Trey Gunn päätti jättää yhtyeen. Hänet korvanneen basisti Tony Levinin kanssa yhtye jatkoi uuden materiaalin kehittelyä. Kuitenkin ideoiden puutteen vuoksi yhtyeen toiminta hiljeni jälleen muutamaksi vuodeksi.

### 2008 - 2011: 40-vuotiskiertue, toiminnan väliaikainen hiipuminen ja A Scarcity of Miracles
Vuonna 2008 King Crimson teki lyhyen paluun 40-vuotiskiertueen merkeissä. Kokoonpanon muodosti Fripp, Belew, Mastelotto, Levin sekä uusi rumpali Gavin Harrison, joka oli tullut tunnetuksi erityisesti Porcupine Treen riveistä. Tuonaikainen kokoonpano esitti yhtyeen materiaalia 70-, 80-, 90- ja 2000-luvuilta sekä kahdelle rumpalille sovitettuja rumpuduettoja. Esintymisiä oli tarkoitus jatkaa vuoden 2009 puolella, mutta aikatauluja Belewn soolokiertueen kanssa ei saatu sovitettua yhteen, ja King Crimson hajosi jälleen kerran.

Seuraavina vuosina Belew yritti elvyttää yhtyettä monta kertaa, mutta Fripp ei siihen myöntynyt. Vuonna 2011 julkaistiin silti yllättäen  Jakszyk, Fripp and Collins -nimellä levytetty albumi A Scarcity of Miracles. Albumin solistina ja toisena kitaristina toimi Jakko Jakszyk, jonka laulua Fripp oli kuullut King Crimson-tribuuttiyhtye 21st Schizoid Bandissa. Viimeksi 70-alussa King Crimsonissa vaikuttanut saksofonisti Mel Collins teki paluun albumilla. Lisäksi levyllä soittivat basisti Tony Levin sekä rumpali Gavin Harrison. Albumin alaotsikko oli A King Crimson ProjeKct, joka herätti toiveita yhtyeen tulevaisuudesta.

Toiveet King Crimsonin paluusta hautautuivat, kun vuonna 2012 Fripp ilmoitti vetäytyvänsä eläkkeelle musiikkiuraltaan.

### 2013 - 2021: Seitsemänhenkinen viimeinen kokoonpano
Frippin eläköitymispäätös ei pitänyt pitkään, sillä vuonna 2013 ilmoitettiin uudesta King Crimson kokoonpanosta. Yhtyeen muodostivat nyt Fripp, Jakszyk, Levin, Collins, Harrison, Mastelotto sekä uusi rumpali Bill Rieflin. Pitkäaikaista solistia Adrien Belewta Fripp ei enää kutsunut mukaan. 

Uuden kokoonpanon runkona olivat kolme rumpalia, jotka konserteissa sijoitettiin lavan etuosaan. Yhtyeen livemateriaali koostui kappaleista yhtyeen koko uran varrelta, sekä uusista Frippin ja Jakszykin säveltämistä kappaleista. Lisäksi konserttiohjelmistossa oli  kolmen rumpalin esittämiä rumpusävellyksiä. Tämä King Crimsonin kokoonpano ei ole toistaiseksi julkaissut uutta studiomateriaalia.

Yhtye teki 50-vuotissyntymäpäivänsä kunniaksi dokumentin *In The Court of the Crimson King* ja julkaisi vuoden 2019 aikana Spotifyssä harvinaisia ja kiinnostavia versioita kappaleistaan. 

Yhtye lopetti toimintansa vuonna 2021 soitettuaan viimeisen keikkansa Japanissa.

## Kokoonpano
### Viimeinen kokoonpano 2013-2021
* Robert Fripp – soolokitara, toisinaan mellotroni tai piano (1968–)
* Mel Collins – saksofoni, huilu (1970–72, 2013–)
* Tony Levin – basso, Chapman Stick, taustalaulu (1981–1999, 2003–)
* Pat Mastelotto – rummut, lyömäsoittimet (1994–)
* Gavin Harrison – rummut (2007–)
* Jakko Jakszyk – kitara, laulu, huilu (2013–)

### Aiempia jäseniä
* Greg Lake – laulu (1968–1970), basso (1968–1969)
* Peter Giles – basso (1970)
* Gordon Haskell – basso, laulu (1970)
* Boz Burrell – basso, laulu (1971–1972)
* John Wetton – basso, laulu (1972–1974)
* Adrian Belew – kitara, laulu (1981–2009)
* Trey Gunn – Warr-kitara, Chapman stick (1994–2003)
* Michael Giles – lyömäsoittimet (1968–1970)
* Andy McCulloch – lyömäsoittimet (1970)
* Ian Wallace – lyömäsoittimet (1971–1972)
* Jamie Muir – lyömäsoittimet (1972–1973)
* Bill Bruford – lyömäsoittimet (1972–1997)
* Bill Rieflin – rummut, kosketinsoittimet, taustalaulu (2013–2020)
* Peter Sinfield – sanoitukset, valaistus (1968–1971)
* Richard Palmer-James – sanoitukset (1972–1974)
* Ian McDonald – puupuhaltimet, mellotroni, koskettimet, taustalaulu (1968–1969, lisämuusikkona 1974)
* David Cross – viulu, alttoviulu, huilu, mellotroni, kosketinsoittimet (1972–1974)

### Vierailu- ja lisämuusikot
* Keith Tippett – piano (1970–1971)
* Mark Charig – kornetti (1970–1971, 1974)
* Robin Miller – oboe (1970–1971, 1974)
* Nick Evans – pasuuna (1970)
* Jon Anderson – laulu (1970)
* Paulina Lucas – laulu (1971)

### Aikajana

ImageSize = width:1050 height:500
PlotArea = left:100 bottom:120 top:0 right:05
Alignbars = justify
DateFormat = dd/mm/yyyy
Period = from:30/11/1968 till:01/01/2016
TimeAxis = orientation:horizontal format:yyyy
Legend = orientation:vertical position:bottom columns:4
ScaleMajor = increment:3 start:1969
ScaleMinor = increment:1 start:1970

Colors =
  id:Vocals	    value:red          legend:Laulu
  id:Guitar         value:green        legend:Kitarat
  id:Warr           value:teal         legend:Warr_kitara
  id:Strings        value:drabgreen    legend:Jouset
  id:Bass           value:blue         legend:Basso
  id:Stick          value:skyblue      legend:Chapman_stick
  id:Keys           value:purple       legend:Kosketinsoittimet,_syntetisaattori
  id:Mellotron      value:magenta      legend:Mellotron
  id:Woodwinds      value:gray(0.25)   legend:Puupuhaltimet
  id:Drums          value:redorange    legend:Rummut
  id:Percussion     value:yelloworange legend:Custom_rummut
  id:Backing        value:pink         legend:Taustalaulu
  id:Lyrics         value:gray(0.75)   legend:Sanoitus
  id:Lines          value:black        legend:Studio_levyt
  id:bars           value:gray(0.95)

LineData =
  at:10/10/1969 color:black layer:back
  at:15/05/1970 color:black layer:back
  at:11/12/1970 color:black layer:back
  at:03/12/1971 color:black layer:back
  at:23/03/1973 color:black layer:back
  at:29/03/1974 color:black layer:back
  at:05/10/1974 color:black layer:back
  at:22/09/1981 color:black layer:back
  at:18/06/1982 color:black layer:back
  at:27/03/1984 color:black layer:back
  at:25/04/1995 color:black layer:back
  at:23/05/2000 color:black layer:back
  at:04/03/2003 color:black layer:back

BarData =
  bar:fripp text:"Robert Fripp"
  bar:belew text:"Adrian Belew"
  bar:jakszyk text:"Jakko Jakszyk"
  bar:mcdonald text:"Ian McDonald"
  bar:collins text:"Mel Collins"
  bar:cross text:"David Cross"
  bar:lake text:"Greg Lake"
  bar:haskell text:"Gordon Haskell"
  bar:burrell text:"Boz Burrell"
  bar:wetton text:"John Wetton"
  bar:levin text:"Tony Levin"
  bar:gunn text:"Trey Gunn"
  bar:giles text:"Michael Giles"
  bar:mcculloch text:"Andy McCulloch"
  bar:wallace text:"Ian Wallace"
  bar:bruford text:"Bill Bruford"
  bar:muir text:"Jamie Muir"
  bar:mastelotto text:"Pat Mastelotto"
  bar:harrison text:"Gavin Harrison"
  bar:rieflin text:"Bill Rieflin"
  bar:sinfield text:"Peter Sinfield"

PlotData=
  width:13 textcolor:black align:left anchor:from shift:(10,-4)
  bar:fripp from:30/11/1968 till:24/09/1974 color:Guitar
  bar:fripp from:02/01/1970 till:24/09/1974 color:Mellotron width:3
  bar:fripp from:01/01/1970 till:01/06/1971 color:Keys width:7
  bar:fripp from:01/01/1981 till:12/07/1984 color:Guitar
  bar:fripp from:01/01/1981 till:12/07/1984 color:Keys width:3
  bar:fripp from:01/01/1994 till:01/01/1998 color:Guitar
  bar:fripp from:01/01/1994 till:01/01/1998 color:Mellotron width:3
  bar:fripp from:01/01/2000 till:01/02/2004 color:Guitar
  bar:fripp from:01/01/2000 till:01/02/2004 color:Keys width:3
  bar:fripp from:01/09/2007 till:01/12/2008 color:Guitar
  bar:fripp from:01/09/2007 till:01/12/2008 color:Keys width:3
  bar:fripp from:06/09/2013 till:end color:Guitar
  bar:fripp from:06/09/2013 till:end color:Keys width:3
  bar:belew from:01/01/1981 till:12/07/1984 color:Guitar
  bar:belew from:01/01/1981 till:12/07/1984 color:Vocals width:3
  bar:belew from:01/03/1982 till:12/07/1984 color:Percussion width:7
  bar:belew from:01/01/1994 till:01/01/1998 color:Guitar
  bar:belew from:01/01/1994 till:01/01/1998 color:Vocals width:3
  bar:belew from:01/01/2000 till:01/02/2004 color:Guitar
  bar:belew from:01/01/2000 till:01/02/2004 color:Vocals width:3
  bar:belew from:01/09/2007 till:01/12/2008 color:Guitar
  bar:belew from:01/09/2007 till:01/12/2008 color:Vocals width:3
  bar:jakszyk from:06/09/2013 till:end color:Guitar
  bar:jakszyk from:06/09/2013 till:end color:Vocals width:3
  bar:lake from:30/11/1968 till:28/02/1970 color:Bass
  bar:lake from:30/11/1968 till:01/05/1970 color:Vocals width:3
  bar:haskell from:01/07/1970 till:25/12/1970 color:Bass
  bar:haskell from:01/07/1970 till:25/12/1970 color:Vocals width:3
  bar:burrell from:25/01/1971 till:15/04/1972 color:Bass
  bar:burrell from:25/01/1971 till:15/04/1972 color:Vocals width:3
  bar:wetton from:22/07/1972 till:24/09/1974 color:Bass
  bar:wetton from:22/07/1972 till:24/09/1974 color:Vocals width:3
  bar:levin from:01/01/1981 till:12/07/1984 color:Bass
  bar:levin from:01/01/1981 till:12/07/1984 color:Stick width:3
  bar:levin from:02/01/1981 till:12/07/1984 color:Backing width:7
  bar:levin from:01/01/1994 till:01/01/1998 color:Bass
  bar:levin from:01/01/1994 till:01/01/1998 color:Stick width:3
  bar:levin from:01/01/1994 till:01/01/1998 color:Backing width:7
  bar:levin from:01/09/2007 till:01/12/2008 color:Bass
  bar:levin from:01/09/2007 till:01/12/2008 color:Stick width:3
  bar:levin from:01/09/2007 till:01/12/2008 color:Backing width:7
  bar:levin from:06/09/2013 till:end color:Bass
  bar:levin from:06/09/2013 till:end color:Stick width:3
  bar:levin from:06/09/2013 till:end color:Backing width:7
  bar:gunn from:01/01/1994 till:01/01/1998 color:Warr
  bar:gunn from:01/01/1994 till:01/01/1998 color:Stick width:3
  bar:gunn from:01/01/2000 till:20/11/2003 color:Warr
  bar:mcdonald from:30/11/1968 till:17/12/1969 color:Woodwinds
  bar:mcdonald from:30/11/1968 till:17/12/1969 color:Keys width:2.5
  bar:mcdonald from:30/11/1968 till:17/12/1969 color:Mellotron width:5.5
  bar:mcdonald from:01/12/1968 till:17/12/1969 color:Backing width:8
  bar:collins from:01/07/1970 till:15/04/1972 color:Woodwinds
  bar:collins from:05/01/1971 till:15/04/1972 color:Mellotron width:3
  bar:collins from:05/01/1971 till:15/04/1972 color:Backing width:7
  bar:collins from:06/09/2013 till:end color:Woodwinds
  bar:cross from:22/07/1972 till:01/07/1974 color:Strings
  bar:cross from:22/07/1972 till:01/07/1974 color:Mellotron width:3
  bar:giles from:30/11/1968 till:17/12/1969 color:Drums
  bar:giles from:30/11/1968 till:17/12/1969 color:Backing width:3
  bar:mcculloch from:01/07/1970 till:25/12/1970 color:Drums
  bar:wallace from:05/01/1971 till:15/04/1972 color:Drums
  bar:wallace from:05/01/1971 till:15/04/1972 color:Backing width:3
  bar:bruford from:22/07/1972 till:24/09/1974 color:Drums
  bar:bruford from:01/10/1973 till:24/09/1974 color:Percussion width:3
  bar:bruford from:01/01/1981 till:12/07/1984 color:Drums
  bar:bruford from:01/01/1981 till:12/07/1984 color:Percussion width:3
  bar:bruford from:01/01/1994 till:01/01/1998 color:Drums
  bar:bruford from:01/01/1994 till:01/01/1998 color:Percussion width:3
  bar:muir from:22/07/1972 till:01/10/1973 color:Percussion
  bar:muir from:22/07/1972 till:01/10/1973 color:Drums width:3
  bar:mastelotto from:01/01/1994 till:01/01/1998 color:Percussion
  bar:mastelotto from:01/01/1994 till:01/01/1998 color:Drums width:3
  bar:mastelotto from:01/01/2000 till:01/02/2004 color:Drums
  bar:mastelotto from:01/01/2000 till:01/02/2004 color:Percussion width:3
  bar:mastelotto from:01/09/2007 till:01/12/2008 color:Percussion
  bar:mastelotto from:01/09/2007 till:01/12/2008 color:Drums width:3
  bar:mastelotto from:06/09/2013 till:end color:Percussion
  bar:mastelotto from:06/09/2013 till:end color:Drums width:3
  bar:harrison from:01/09/2007 till:01/12/2008 color:Drums
  bar:harrison from:06/09/2013 till:end color:Drums
  bar:rieflin from:06/09/2013 till:end color:Drums
  bar:rieflin from:06/09/2013 till:end color:Keys width:3
  bar:rieflin from:06/09/2013 till:end color:Backing width:7
  bar:sinfield from:start till:01/01/1972 color:Lyrics
  bar:sinfield from:01/02/1970 till:01/01/1972 color:Keys width:3
 

## Diskografia
### Albumit
**[[In the Court of the Crimson King]]* (1969)
**[[In the Wake of Poseidon]]* (1970)
**[[Lizard]]* (1970)
**[[Islands (King Crimsonin albumi)|Islands]]* (1971)
**[[Larks’ Tongues in Aspic]]* (1973)
**[[Starless and Bible Black]]* (1974)
**[[Red (King Crimsonin albumi)|Red]]* (1974)
**[[Discipline]]* (1981)
**[[Beat (albumi)|Beat]]* (1982)
**[[Three of a Perfect Pair]]* (1984)
**[[THRAK]]* (1995)
**[[The ConstruKction of Light]]* (2000)
**[[The Power to Believe]]* (2003)

### Livealbumit
Keräilijöille tarkoitetun King Crimson Collectors’ Club -sarjan julkaisuja ei ole lueteltu. Vuosiluku viittaa nauhoitushetkeen.
***' ('69–'98)
**2-CD
*''[[Epitaph (albumi)|Epitaph]]'' ('69)
**kaksi 2-CD-levyä
*''[[Ladies of the Road]]'' ('71–'72)
*''[[Earthbound (King Crimsonin albumi)|Earthbound]]'' (2/71–3/72)
*''[[The Great Deceiver]]'' ('73–'74)
**4-CD
*''[[USA (King Crimsonin albumi)|USA]]'' (6/74)
*''[[The Night Watch]]'' (23.11.74)
**2-CD
*''[[Absent Lovers: Live in Montreal]]'' (11.7.84)
**2-CD
*''[[B’Boom: Live in Argentina]]'' ('94)
**2-CD
*''[[THRaKaTTaK]]'' ('95)
*''[[Vrooom Vrooom]]'' (30.6.95–4.8.96)
*''[[The ProjeKcts]]'' ('97–'99)
**4-CD: joka CD:llä eri "projeKct" eli osa King Crimsonista. Kaikilla mukana Robert Fripp ja Trey Gunn.
*''[[The Deception of the Thrush: A Beginners' Guide to ProjeKcts]]'' ('99)
**otoksia ''The ProjeKcts'' -box-setiltä
*''[[Heavy ConstruKction]]'' (5–7/'00)
**3-CD
***' (16.4.03)
**[[The Power To Believe Tour Box]]* ('03)
**[[Live at the Orpheum]]* (9–10/'14)
**[[Live in Toronto]]* (20.11.15)
**2-CD
**[[Radical Action to Unseat the Hold of Monkey Mind]]* (9–12/'15)
**3-CD
**[[Live in Chicago]]* (28.6.2017)
**2-CD
**[[Live in Vienna]]* (1.12.2016)
**3-CD
*** (14.–19.7.17; 6–7/'18)
**3-CD

### EP:t ja singlet
**Cat Food/Groon* (1970)
**Atlantic Sampler* (1973)
**The Night Watch/The Great Deceiver* (1974)
**Epitaph/21st Century Schizoid Man* (1976)
**Matte Kudasai* (1981)
**Elephant Talk* (1981)
**Thela Hun Ginjeet* (1981)
**Heartbeat* (1982)
**Three of a Perfect Pair/Man With an Open Heart* (1984)
**Sleepless* (1984)
**VROOOM*
**Dinosaur* (1995)
**People* (1995)
**Sex Sleep Eat Drink Dream* (1995)
**[[Happy with What You Have to Be Happy With]]* (2002)

## Lähteet

## Aiheesta muualla

* Kotisivut.